|  |
| --- |
| ***ΠΡΑΞΗ:* «Παρεμβάσεις επιμόρφωσης για την ενίσχυση των σχολικών δομών του εκπαιδευτικού συστήματος»**  **με κωδικό ΟΠΣ (MIS) 5004204 που χρηματοδοτείται από το Επιχειρησιακό Πρόγραμμα**  **«Ανάπτυξη Ανθρώπινου Δυναμικού, Εκπαίδευση και Δια Βίου Μάθησης»**  ***ΔΡΑΣΗ 3:* Επιμόρφωση εκπαιδευτικών στα Νέα Προγράμματα Σπουδών του μαθήματος των Θρησκευτικών** |

Αγαπητές συναδέλφισσες, αγαπητοί συνάδελφοι,

Εκ μέρους της Δράσης 3 «Επιμόρφωση εκπαιδευτικών στα Νέα Προγράμματα Σπουδών του μαθήματος των Θρησκευτικών» της Πράξης «Παρεμβάσεις επιμόρφωσης για την ενίσχυση  των σχολικών δομών του εκπαιδευτικού συστήματος» , MIS 5004204, σας καλούμε να συμπληρώσετε και να υποβάλετε:

* το «Απογραφικό Δελτίο Εισόδου Συμμετεχόντων ΕΚΤ»,
* το «Απογραφικό Δελτίο Εξόδου Συμμετεχόντων ΕΚΤ»,
* το Ερωτηματολόγιο Αποτίμησης,

που αφορούν στη Δράση, και να παραλάβετε τη βεβαίωση συμμετοχής σας στα σχετικά διήμερα επιμορφωτικά σεμινάρια.

Προκειμένου να συμπληρώσετε το Ερωτηματολόγιο Αξιολόγησης και τα Απογραφικά Δελτία, πρέπει να μεταβείτε στη Δικτυακή Πύλη e-ΙΕΠ:

<https://www.iep.edu.gr/services/mitroo/>

Στην ιστοσελίδα αυτή μπορείτε να πραγματοποιήσετε τη διαδικασία **«Εγγραφής»**, αν δεν την έχετε ήδη πραγματοποιήσει. Στη συνέχεια, αφού συνδεθείτε επιλέγοντας «**Είσοδος»**, θα πρέπει να μεταβείτε στο μενού **«Βεβαιώσεις»** και να επιλέξετε **«Επιμόρφωση Εκπαιδευτικών στα Νέα Προγράμματα Σπουδών του μαθήματος των Θρησκευτικών».**

Κάνοντας αυτή την επιλογή, εμφανίζονται τρία κουμπιά:

* Θρησκευτικά ΑΔ Εισόδου,
* Θρησκευτικά ΑΔ Εξόδου,
* Ερωτηματολόγιο Αποτίμησης Διήμερου Προγράμματος Επιμόρφωσης Θρησκευτικών.

Πατώντας το κάθε κουμπί, ανοίγει μία καρτέλα, στην οποία καλείσθε να απαντήσετε το αντίστοιχο ερωτηματολόγιο. Έχοντας απαντήσει στις ερωτήσεις του ερωτηματολογίου, πρέπει να πατήσετε κάθε φορά το κουμπί **«Υποβολή»** και να κλείσετε την καρτέλα. Αφού ολοκληρωθεί συνολικά αυτή η διαδικασία, θα πρέπει να κάνετε ανανέωση (refresh, F5) της ιστοσελίδας με τα τρία κουμπιά. Έχοντας κάνει ανανέωση και επιλέγοντας ξανά **«Επιμόρφωση Εκπαιδευτικών στα Νέα Προγράμματα Σπουδών του μαθήματος των Θρησκευτικών»,** εμφανίζεται στην ιστοσελίδα το κουμπί **«Βεβαίωση»**, το οποίο θα πρέπει να πατήσετε, για να παραλάβετε τη βεβαίωσή σας.

Δεδομένου ότι το πρόγραμμα συγχρηματοδοτείται από την Ευρωπαϊκή Ένωση, είναι υποχρεωτική η συλλογή, επεξεργασία, αποθήκευση και μεταβίβαση αυτών των δεδομένων για όλους τους ωφελούμενους της δράσης (επιμορφούμενοι εκπαιδευτικοί). Ως εκ τούτου, παρακαλείσθε να συμπληρώσετε τα δελτία σε όλα τα πεδία  μέσω της  σχετικής εφαρμογής το αργότερο έως 28/2/2018.

Σημείωση: Τα πεδία με κόκκινο αστεράκι (\*) είναι υποχρεωτικά. Αν δεν επιθυμείτε να απαντήσετε σε μια ερώτηση που χαρακτηρίζεται ως «μη υποχρεωτική», επιλέξτε «Καμία Απάντηση».

Θα θέλαμε να σας ενημερώσουμε ότι τα δεδομένα των απαντήσεών σας θα διαβιβαστούν  στις αρμόδιες υπηρεσίες (Ειδική Υπηρεσία Διαχείρισης Ε.Π. «Ανάπτυξη Ανθρώπινου Δυναμικού, Εκπαίδευση & Δια βίου Μάθηση», Ολοκληρωμένο Πληροφοριακό Σύστημα- Υπουργείο Οικονομίας, Ανάπτυξης και Τουρισμού), σύμφωνα με τις ισχύουσες νομοθετικές διατάξεις των ν. 2472/1997, ν. 3471/2006 και του Κανονισμού (Ε.Ε.) 1303/2013.

Αν συναντήσετε κάποιο πρόβλημα σε αυτά τα βήματα, μέσω της Δικτυακής Πύλης του e-IEP, έχετε τη δυνατότητα να επικοινωνήσετε μαζί μας. Αν επιλέξετε σε αυτή το μενού «Επικοινωνία», ανοίγει καρτέλα υποβολής αιτήματος για βοήθεια. Σε αυτή επιλέξτε Θέμα Βοήθειας (Help Topic): «Νέο Πρόγραμμα Σπουδών στα Θρησκευτικά», της αντίστοιχης βαθμίδας που ανήκετε, και υποβάλετε το αίτημά σας.

Σας ευχαριστούμε εκ των προτέρων για την ανταπόκριση.

Με εκτίμηση,

Ο Υπεύθυνος της Δράσης

Δρ. Ευστράτιος Ψάλτου

Σύμβουλος Ινστιτούτου Εκπαιδευτικής Πολιτικής